Jenofa Berhokoirigoin Hirigarai

Jenofa Berhokoirigoin Hirigarai (Donapaleu, 1985)udaltop.eus baxenafar kazetaria da, hainbat euskal edabidetan aritutakoa, baita  Euskaraldiaren dinamizatzaile ere. 2025ean Rikardo Arregi Kazetaritza Saria jaso zuen. 

 Ibilbidea 

 Prestakuntza 
Bere prestakuntzak bi ardatz nagusi uztartzen ditu: ikuspegi sozial eta komunitarioa, eta genero‑ikuspegi kritikoa. Ekonomia Sozial eta Solidarioan masterduna da Grenobleko Unibertsitatean eta Ikasketa Feministetan diplomaduna.

 Kazetaritza ibilbidea 
Bereziki Argia aldizkarian, Berria egunkarian eta Pikara Magazinen egindako lanengatik ezagutzen da gehien Jenofa. Bere gaien artean ekonomia soziala eta kooperatibismoa, feminismoa eta zaintza‑ereduak edota hizkuntza politika eta euskararen transmisioa bezalakoak agertzen dira, gogoeta-artikulu eta elkarrizketen bitartez. 

2025ean, Rikardo Arregi Kazetaritza Saria irabazi zuen Argia-rako egindako "Mendez mende dabilen lanbidea garai berrietara egokitu nahian" erreportajeagatik. Bortura doazen artzainei buruzkoa da erreportajea, artzain bilakatzeko hautua egiten duten gazteen belaunaldiari buruzkoa. Gogoko gaia zuen hori; izan ere, Jenofa Berhokoirigoinek hurbiletik ezagutu zuen mundu hori, etxalde batean eta bi buraso laborarirekin handitu baitzen. 

 Bestelako lanak 
Gaztetan sartu zen feminismoan eta hainbat urtez aritu zen feminismoaren mugimenduetan.

Euskaraldiaren lehen edizioaren koordinatzailea izan zen Ipar Euskal Herrian. 

Hainbat hitzaldi, mahai-inguru eta bestelako ekarpenak egiten ditu.

 Erreferentziak 

 Kanpo estekak 

Kategoria:Gamartearrak
Kategoria:Nafarroa Behereko kazetariak
Kategoria:Euskal Herriko feministak
Kategoria:Saridunak
Kategoria:Kazetariak